Kuldīgā

Datums skatāms laika zīmogā

SD/1-8/22/9

Uz 27.12.2021.

Biedrībai “Latvijas daudzbērnu ģimeņu apvienība”

laiks.gimenei@gmail.com

Par atbalstu daudzbērnu ģimenēm

 Kuldīgas novada pašvaldības aģentūra „Sociālais dienests” (turpmāk – Sociālais dienests) saņēma Kuldīgas novada pašvaldības pārsūtītu vēstuli, kurā lūgta informācija par to, kāds 2022. gadā sagaidāms papildus atbalsts Kuldīgas novada ģimenēm, kuru aprūpē ir vismaz trīs bērni.

1. 2022. gadā Sociālais dienests, aptverot arī vēsturiskos Skrundas un Alsungas novadus, turpina sniegt vairākus sociālos pakalpojumus ģimenēm ar bērniem: ģimenes asistenta pakalpojumu, speciālista konsultācijas (psihologs, logopēds, fizioterapeits, ergoterapeits, mākslas terapeits, jurists u.c. speciālists), sociālo prasmju pilnveides un atbalsta grupas nodarbības, asistenta pakalpojumus bērniem ar funkcionāliem traucējumiem, dienas centra pakalpojumus un citus pakalpojumus, kas noteikti Kuldīgas novada saistošajos noteikumos Nr. KNP/2021/12 “Par sociālajiem pakalpojumiem Kuldīgas novadā”.
2. No 2022. gada janvāra ieviestas atbalsta un izglītojošas nodarbības vecākiem un aprūpes mājās pakalpojums bērniem ar funkcionāliem traucējumiem.
3. No 2021. gada oktobra, novadu apvienošanas rezultātā, izveidoti jauni saistošie noteikumi par pašvaldības pabalstiem iedzīvotājiem, tai skaitā, ieviesti vairāki sociālie pabalsti, kas paredzēti tieši daudzbērnu ģimenēm:
	1. bērniem līdz 24 gadu vecumam, kuri apgūst vidējo un vidējo profesionālo izglītību, ir iespēja saņemt pusdienu apmaksu izglītības iestādēs.
	2. bērniem, kuri apmeklē pirmsskolas izglītības iestādi līdz obligātās izglītības ieguvei, ir iespēja saņemt pabalstu pusdienu apmaksai. Informējam, ka Kuldīgas novada pašvaldība sedz ēdināšanas izmaksas visiem izglītojamiem Kuldīgas novada izglītības iestādēs no 5 gadu sasniegšanas (obligātās izglītības ieguves) līdz 12. klasei.
	3. mājsaimniecībai ir iespēja saņemt pašvaldības pabalstu autonomā ugunsgrēka dūmu detektora iegādei un uzstādīšanai.
4. Kuldīgas novadā deklarētām personām ir iespēja saņemt bērna piedzimšanas pabalstu 100 eiro apmērā, ja deklarēts viens no bērna vecākiem un 200 eiro, ja deklarēti abi jaundzimušā vecāki.
5. Daudzbērnu ģimenes ir atbrīvotas no līdzfinansējuma samaksas par profesionālās ievirzes izglītības programmu apguvi Kuldīgas novada pašvaldības izglītības iestādēs (Kuldīgas novada sporta skolā, Kuldīgas Mākslas skolā, E.VīgneraKuldīgas Mūzikas skolā)*.*
6. Kuldīgas novadā tiek nodrošināta bezmaksas interešu izglītība un to organizē Kuldīgas novada Bērnu un jauniešu centrs.
7. Kuldīgas novadā noteikti braukšanas maksas atvieglojumi 100% apmērā sabiedriskajos transportlīdzekļos mācību gada laikā novada teritorijā dzīvojošajiem izglītojamiem, kuri izglītību iegūst kādā no Kuldīgas novadā esošajām vispārējās, profesionālās un/vai profesionālās ievirzes (sporta, mūzikas vai mākslas) izglītības iestādēm.

Direktore S.Segliņa

S.Segliņa, 63350604, 27020732

Sarmite.seglina@kuldiga.lv

ŠIS DOKUMENTS IR PARAKSTĪTS AR ELEKTRONISKO PARAKSTU UN SATUR LAIKA ZĪMOGU

Piebilde no Latvijas daudzbērnu ģimeņu apvienības:

“Ja esat no blakus novada un Jums interesē šī novada pašvaldības sagatavotās atbildes, rakstiet mums uz laiks.gimenei@gmail.com un mēs nedēļas laikā pārsūtīsim Jums interesējošās pašvaldības sagatavoto vēstuli